CELEX: 32015D1157
Language: hr
Date: 2015-07-14 00:00:00
Title: Odluka Vijeća (EU) 2015/1157 od 14. srpnja 2015. o određivanju sastava Europskoga gospodarskog i socijalnog odbora

15.7.2015   
            
            
               HR
            
            
               Službeni list Europske unije
            
            
               L 187/28
            
         ODLUKA VIJEĆA (EU) 2015/1157
   od 14. srpnja 2015.
   o određivanju sastava Europskoga gospodarskog i socijalnog odbora
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 301.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog Europske komisije,
   budući da:
   
               (1)
            
            
               Člankom 300. Ugovora o funkcioniranju Europske unije (UFEU) utvrđuju se pravila za sastav Gospodarskog i socijalnog odbora.
            
         
               (2)
            
            
               Člankom 301. UFEU-a predviđeno je da Vijeće treba odrediti sastav Gospodarskog i socijalnog odbora. Broj članova ne smije biti veći od 350.
            
         
               (3)
            
            
               Postojeću ravnotežu u sastavu Gospodarskog i socijalnog odbora trebalo bi zadržati koliko god je to moguće jer je ona rezultat uzastopnih međuvladinih konferencija.
            
         
               (4)
            
            
               Ova je Odluka prijelazne naravi jer se donosi kako bi se riješilo specifično pravno pitanje, a to je nepodudaranje koje postoji između ukupnog broja članova Gospodarskog i socijalnog odbora koje je rezultat uzastopnih međuvladinih konferencija i najvećeg broja članova utvrđenog člankom 301. UFEU-a.
            
         
               (5)
            
            
               Ova se Odluka donosi u kontekstu specifičnih okolnosti u vezi s Gospodarskim i socijalnim odborom i ne predstavlja presedan za sastav nijedne institucije.
            
         
               (6)
            
            
               Vijeće preispituje ovu Odluku na temelju prijedloga Komisije, pravovremeno za mandat Odbora koji počinje 2020. ili, u svakom slučaju, s obzirom na sljedeće proširenje.
            
         
               (7)
            
            
               Preispitivanje se temelji na ishodu trenutačne Odluke, to jest poštujući broj mjesta utvrđenih ovom Odlukom za države članice kojih se ova izmjena tiče. Kao rezultat ovog preispitivanja daljnje smanjenje broja mjesta neće se primjenjivati na države članice na koje trenutačna Odluka utječe.
            
         
               (8)
            
            
               Kako bi se omogućilo da Gospodarski i socijalni odbor bude sastavljen u skladu s člankom 23. Akta o pristupanju Hrvatske do kraja mandata sadašnjih članova, stupanje na snagu ove Odluke trebalo bi odgoditi do tog datuma,
            
         DONIJELO JE OVU ODLUKU:
   Članak 1.
   Broj članova Gospodarskog i socijalnog odbora jest kako slijedi:
   
               Belgija
            
            
               12
            
         
               Bugarska
            
            
               12
            
         
               Češka
            
            
               12
            
         
               Danska
            
            
               9
            
         
               Njemačka
            
            
               24
            
         
               Estonija
            
            
               6
            
         
               Irska
            
            
               9
            
         
               Grčka
            
            
               12
            
         
               Španjolska
            
            
               21
            
         
               Francuska
            
            
               24
            
         
               Hrvatska
            
            
               9
            
         
               Italija
            
            
               24
            
         
               Cipar
            
            
               5
            
         
               Latvija
            
            
               7
            
         
               Litva
            
            
               9
            
         
               Luksemburg
            
            
               5
            
         
               Mađarska
            
            
               12
            
         
               Malta
            
            
               5
            
         
               Nizozemska
            
            
               12
            
         
               Austrija
            
            
               12
            
         
               Poljska
            
            
               21
            
         
               Portugal
            
            
               12
            
         
               Rumunjska
            
            
               15
            
         
               Slovenija
            
            
               7
            
         
               Slovačka
            
            
               9
            
         
               Finska
            
            
               9
            
         
               Švedska
            
            
               12
            
         
               Ujedinjena Kraljevina
            
            
               24
            
         Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 21. rujna 2015.
   
      Sastavljeno u Bruxellesu 14. srpnja 2015.
      
         
            Za Vijeće
         
         
            Predsjednik
         
         Pierre GRAMEGNA